### Beslutning

Indstillingerne fra lejerforeningerne (LLO) og udlejere blev tiltrådt.

Thomas Nissen (O) deltog ikke under behandling af punktet pga. inhabilitet.

### Sagsfremstilling

### Resume og sagens baggrund

Indstilling af formand og suppleant samt valg af 2 medlemmer og personlige suppleanter for det fælles Huslejenævn for Kalundborg og [adresse] for perioden 2022-2025. Sagen behandles parallelt i Kalundborg Kommunalbestyrelse og [adresse].

### Indstillinger

Kommunaldirektørerne i Kalundborg og [adresse] Kommuner indstiller, at Kalundborg Kommunalbestyrelse og [adresse]

1. indstiller, at Stefan Jørgensen beskikkes som formand
2. indstiller, at Jeppe Christiansen beskikkes som suppleant for formand
3. vælger medlemmer og suppleanter ud fra nedenstående indstillinger fra lejerforening og udlejere.

### Behandling

Kalundborg Kommunalbestyrelse og [adresse].

### Sagsfremstilling

Huslejenævnets opgave er at afgøre lejeretlige tvister mellem udlejer og lejer i private lejeforhold.

Kommunalbestyrelsen indstiller formand og vælger suppleant samt 2 medlemmer og personlige suppleanter herfor til det fælles Huslejenævn for Kalundborg og [adresse] for perioden 2022-2025.

Formanden skal have bestået juridisk kandidateksamen og må ikke have særlig tilknytning til grundejer-, bolig- eller lejerorganisationer eller være erhvervsmæssigt interesseret i ejendomshandler. Direktøren for Statsforvaltningen beskikker formanden for Huslejenævnet og dennes suppleant efter indstilling fra Kalundborg Kommunalbestyrelse og [adresse].

[adresse] og [adresse] vælger 2 medlemmer samt personlige suppleanter for disse efter indstilling fra henholdsvis de større udlejerforeninger og de større lejerforeninger i kommunen. Begge skal være kendt med huslejeforhold.

Indstillingen behandles parallelt i de to kommunalbestyrelser/byråd.

*Valg af formand*

Stefan Jørgensen, Åbyhøj er p.t. formand for Huslejenævnet for Kalundborg og [adresse]. Stefan Jørgensen har tilkendegivet, at han ønsker at fortsætte som formand for det fælles Huslejenævn for Kalundborg og [adresse].

Administrationen anbefaler, at Stefan Jørgensen indstilles som formand, idet han vurderes som den mest kvalificerede ansøger til formandsposten i kraft af hans kompetencer og store erfaring i huslejenævnsarbejde.

Det anbefales endvidere, at Jeppe Christiansen, som er ansat som jurist i Ledelse, Jura og Kommunikation, indstilles som suppleant. Baggrunden herfor er, at det på sigt overvejes at indstille en ansat som formand, idet det vil øge fleksibiliteten i den daglige sagsforberedelse.

*Indstilling fra Lejerforeninger (LLO):*

Bertram Rasmussen, Slagelse (medlem)

Grete Lund, Slagelse (suppleant)

*Indstilling fra Udlejere:*

Zelma Laursen, Kalundborg (medlem)

Simon Danielsen, Snertinge (suppleant)

Det bemærkes, at Zelma Laursen, Kalundborg pt. er medlem af Huslejenævnet for  Kalundborg og [adresse].

Lovgrundlaget er Boligreguleringslovens kapitel 8, §§ 35-37, jf. lovbekendtgørelse nr. 929 af 4. september 2019.